recursal/SuperWikiNEXT-32B huggingface dataset:
**Lucius Accius**, og kjent bare som Accius eller som Lucius Attius (født 170 f.Kr. død ca. 85 f.Kr.) var en romersk forfatter. Han regnes som den siste virkelige tragiker i den antikke tradisjon, og den første store grammatiker i Roma.

Han ble født i Pisaurum i Umbria, og var venn av blant annet Pacuvius og Cicero, som var 64 år yngre enn ham. Accius skrev mye vers og prosa, men var særlig beundret for sine tragedier noe både Horats (*Epistulae* ii,1,56) og Cicero (*Pro Plancio*, 24) nevner. Titlene på 46 skuespill er kjent, og omkring 700 linjer er bevart fordelt på flere større fragmenter. De fleste av dem var basert på Evripides' stykker, hvorav noen var mer eller mindre fri oversettelse fra gresk til latin. Noen få, som *Brutus* og *Decius*, handlet om romersk historie. Fragmentene viser et kraftfullt språk og en livlig beskrivelsesevne. 

Blant hans andre verker finner man *Didascalion* og *Pragmaticon libri*, som er traktater om gresk og romersk poesihistorie og dramakunst skrevet på verseform. *Parerga* og *Praxidica* (muligens ett og samme verk under to titler) omhandler jordbruk, mens *Annales* er en krønike. 

De bevarte fragmentene viser nyvinninger innen både ortografi og grammatikk. Blant annet er konvensjonen med å skrive lange vokaler som doble, som aa for lang ā, knyttet til Accius, og finnes først i tekster fra hans levetid. 

Mottoet «la dem hate, så lenge de frykter» er attribuert til Accius. Dette ble senere Caligulas motto, og er i moderne tid mottoet til James College ved University of York.

Referanser
----------

1. ↑   Autorités BnF, data.bnf.fr, besøkt 10. oktober 2015[Hentet fra Wikidata]
2. 1 2   Treccani's Enciclopedia on line, www.treccani.it, besøkt 20. januar 2015[Hentet fra Wikidata]
3. ↑   Encyclopedia Antique, side(r) 32[Hentet fra Wikidata]
4. 1 2 3   Nouveau Dictionnaire des auteurs de tous les temps et de tous les pays, side(r) 9, bind 1[Hentet fra Wikidata]
5. ↑  Jf. Lewis and Short's Latin Dictionary, Oxford, 1879

Portal: Litteratur

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Prabook **·** Prabook **·** Brockhaus Enzyklopädie **·** Deutsche Biographie **·** Encyclopædia Universalis **·** Nationalencyklopedin **·** BIBSYS **·** VIAF **·** VIAF **·** VIAF **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NKC **·** ICCU **·** BNE **·** CiNii
 |
**Petroleum Air Services** er et flyselskap basert i Egypt. Flyselskapet opererer med å gi oljeindustrien støttetjenester og har omfattende helikopteroperasjoner. Flyselskapet opererer også med kommersielle passasjerruter i Egypt og regionale byer. Hovedflyplassen er Kairo internasjonale lufthavn.

Historie
--------

Flyselskapet ble etablert og startet operasjoner i 1982. Flyselskapet eies av Egyptian General Petroleum Corporation (75%), Bristow Group Inc. (25%).

Flyselskapets hovedkontor er i Nasr City, flyselskapet flyttet operasjonene dit i 1990.

I løpet av Dubai Airshow, signerte flyselskapet en ordre med Bombardier for deres første jetfly Bombardier CRJ900. Flyet ble levert i 2012.

Operasjoner
-----------

### Hovedoperasjoner

PAS sine hovedvirksomhet på å betjente petroleumsindustrien i Egypt. All petroleumsvirksomhet blir gjennomført og fløyet av Bell-212 , Bell-412 , Bell-206 og Eurocopter-135 helikoptre.

* De viktigste basene:
	+ Abu Rudeis
	+ Alexandria
	+ Port Said
	+ Ras Gharib
	+ Ras Shukeir
	+ Sidi Kerir

### Charterflyvninger

PAS opererer med charterflyvninger til alle innlandsdestinasjonene i Egypt og internasjonale flyplasser i regionen.

### VIP Ruter

PAS opererer Bombardier DHC-7, DHC-8 and CRJ-900 på regionale VIP-flyvninger. PAS tilbyr også helikopter VIP-ruter på innlandsruter i Egypt.

Flyflåte
--------

* Fly:
	+ 3 Bombardier Dash 7 Series 100 (50 passasjerer)
	+ 5 Bombardier Dash 8 Q300 (52 passasjerer)
	+ 1 Bombardier CRJ900 (86 Passasjerer)

* Helikoptre:
	+ 2 AgustaWestland AW139
	+ 2 Bell 206 B3
	+ 6 Bell 206 L3
	+ 10 Bell 212
	+ 13 Bell 412 HP/EP
	+ 3 Eurocopter EC135 P2+

Eksterne lenker
---------------

* Offisielt nettsted Rediger på Wikidata

* (en) Petroleum Air Services – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN
 |
**Rippipip** (engelsk: Reepicheep) er en talende mus fra Narnia i C.S. Lewis' romaner *Prins Caspian*, *Reisen til det ytterste hav* og *Den siste striden*.

Rippipip er leder for de talende mus i Narnia, og en dyktig fekter. Han er hele Narnias modigste vesen, stikk i strid med hva den lille skikkelsen hans skulle tilsi. Han tenker mye på sin og andres ære, men er også farlig eventyrlysten, svært høflig og rettferdig. Han tar enhver utfordring han møter på strak arm, selv om han skulle risikere å tape.

Handling
--------

I Prins Caspian leder Rippipip en gruppe snakkende mus, i kamp mot Telmarinerne under prins Caspians kommando. Han blir hardt såret, og mister halen under konflikten. Lucy Pevensie leger snart sårene hans med hennes magiske hjerte. Men han oppdager snart at halen hans ikke har vokst ut igjen, og han beklager for å ha vist seg for Aslan i en så vanærende tilstand. De andre snakkende musene forbereder seg på å skjære av deres egne haler hvis sjefen deres ikke får beholde sin, hvorpå Aslan på mirakuløst vis gjenoppretter halen til Rippipip.

I Reisen til det ytterste hav avslører Rippipip at helt siden han var liten har hatt en visjon om å oppdage Aslans land over havet helt øst i Narnia. Den lille musens ambisjoner og æreskodeks bringer ham tidlig i konflikt med den veldig bortskjemte Eustace Scrubb. Men når sistnevnte blir forvandlet til en drage på grunn av en forbannelse, blir Rippipip snart hans viktigste venn. Det er Rippipip som oppfordrer mannskapet om bord på Dawn Treader til å seile inn på en mystisk øy, og dermed forenkle redningen av Lord Rhoop - den fjerde av de syv herrene av Narnia som de var nødt til å finne igjen. De tre siste herrene blir funnet i en forbannet søvn på Ramandu's Island. Men denne forbannelsen kan bare brytes, hvis de seiler til verdens ende og der forlater minst en av mannskapet deres for aldri å komme tilbake. Rippipip melder seg frivillig til denne rollen.

Når hovedpersonene når portene til Garden, i Aslans land mot slutten av Den siste striden, så er det Rippipip som hilser dem velkommen.

| * v
* d
* r
Narnia-bøkene av C.S. Lewis |
| --- |
| Bøkene | *Drømmen om Narnia* **·** *Løven, heksa og klesskapet* **·** *Hesten og hans gutt* **·** *Prins Caspian* **·** *Reisen til det ytterste hav* **·** *Sølvstolen* **·** *Den siste striden* |
| Film & tv | *Drømmen om Narnia* (1988–90) | Legenden om Narnia (film): *Løven, heksa og klesskapet* (2005)  **·** *Prins Caspian* (2008)  **·** *Reisen til det ytterste hav* (2010) |
| Rollefigurer | Digory **·** Polly **·** Jadis (Heksa Hvit) **·** Peter **·** Susan **·** Edmund **·** Lucy **·** Eustace **·** Jill **·** Caspian **·** Aslan **·** Tumnus  **·** Dysterpytt **·** Rippipip |
| Steder | Charn **·** Narnia **·** Cair Paravel **·** Calormen **·** Telmar |
Dansende mandinka
Mandinkasverd
Kart fra 1906
**Mandinka**folket (også *mandingo*, *mandinko*, *sose*) er en folkegruppe i Vestafrika hvis medlemmer regner seg som genetiske eller kulturelle etterfølgere av det gamle *kongeriket Mali*, som kontrollerte transsaharahandelen fra Maghreb til Vestafrika. Tidlig på 1200-tallet ble det ledet av Sundiata Keïta. I det samme hundreåret spredte mandinkaene seg fra det som i moderne tid ble staten Mali og dannet et temmelig stort rike. En senere statsdannelse av mandinkaene var Kaabu.

Mandinkaene lever overveiende i Gambia, Guinea, Senegal og Mali. De utgjør også et stort innslag i Guinea-Bissau, Sierra Leone og Burkina Faso. I Sierra Leone teller de (2015) ca 160.000 personer.

De er også nærværende annetsteds i Vestafrika, men i mindre grad, i Mauritania, Elfenbenkysten og Liberia.

Referanser
----------

1. ↑  *Sierra Leone 2015 Population and Housing Census national analytical report.* Statistics Sierra Leone, Oktober 2017, s. 89ff.

|  |  |
| --- | --- |
| Oppslagsverk/autoritetsdata | Store norske leksikon **·** LCCN **·** BNF **·** BNF (data) **·** SUDOC **·** NKC **·** BNE
 |
Bullterriere, 1802
**Bullterriere** (engelsk: *Bull and Terrier*) er en gruppe med hunder som kan hevdes å ha oppstått i Storbritannia på 1800-tallet, selv om typen som sådan kanskje oppsto noe tidligere. De ble svært populære da den såkalte *grusomhetsloven* trådte i kraft i Storbritannia i 1835.

Den engelske betegnelsen *bull and terrier* indikerer at gruppens opprinnelse var en blanding av bulldogger og terriere. Den nå utdødde kamphundrasen old english bulldog regnes gjerne som sentral, sammen med terriere som old english white terrier (også kalt *english white terrier*) og old english black and tan terrier (begge utdødde). Disse må ikke forveksles med dagens old english terrier, forøvrig et navn som også har heftet ved raser som Patterdale terrier, black and tan terrier og Manchester terrier.

Old english bulldog, ca. 1817 (utdødd)
Old english white terrier, ca. 1890 (utdødd)Old english bulldog var en type hund som ble avlet fram med tanke på oksekamper (en kamp mellom en okse og en hund), en makaber form for blodsport som først og fremst skulle tilfredsstille britenes trang til å inngå veddemål. Oksekamper var vanlig, men da den såkalte *grusomhetsloven* trådte i kraft i Storbritannia i 1835, ble slike kamper forbudt. Da ble det mer vanlig å arrangere hundekamper, siden det var enklere å gjemme seg unna offentligheten med hunder. Hundene som ble alet til formålet ble senere kjent som kamphunder, men dette begrepet favner også hunder avlet for andre formål enn dyrekamper.

Dagens såkalte bulleterrierne klassifiseres som terriere. Fédération Cynologique Internationale (FCI) anerkjenner tre raser og grupperer disse i gruppe 3, seksjon 3. Amerikansk pitbullterrier anerkjennes ikke av FCI.

* Amerikansk pitbullterrier (også kalt pitbull)
* Staffordshire bull terrier (også kalt staffe)
* Amerikansk staffordshire terrier (også kalt amstaff)
* Bull terrier og miniature bull terrier (også kalt bulle)

Bull terrier og miniature bull terrier er to størrelsesvarianter av samme hunderase. De har derfor samme rasestandard. Amerikansk staffordshire terrier og amerikansk pitbullterrier er forbudt å holde i noen land, blant annet i Norge. Førstnevnte anerkjennes imidlertid som en egen hunderase av FCI (derav også av Norsk Kennel Klub).

Se også
-------

* Bulldogger
* Kamphunder

Referanser
----------

1. ↑  Fleig, D. (1996). Fighting Dog Breeds. T.F.H. Publications Inc. ISBN 0-7938-0499-X
2. ↑  Shaw, Vero. (1879 - 1881). The Classic Encyclopedia of the Dog. ISBN 0-517-43282-X
3. 1 2 3  Rawdon B. Lee (1903), *Modern Dogs of Great Britain and Ireland* (Third Edition) London: Horace Cox, Field Office, Windsor House, Bream's Buildings, E.C. 1903 Chapter XV1, Pages 451 - 455
4. 1 2 3  Mr and Mrs Graham Spence, *Hutchinson's Dog Encyclopedia*. Published by Hutchinson & Co. (Publishers) LTD. 34 - 36 Paternoster Row, London, E.C.4 1933 Pages 1121-1132
En hjortebille med mandibler.  Foto: J.F. Gaffard 
**Mandibel** (latin: *mandibula*) betyr underkjeve slik vi finner den hos virveldyr, men uttrykket brukes også om kjevedelene hos andre dyregrupper, slik som leddyr, flerbørstemarker og kjeveormer.

Virveldyr
---------

Hos virveldyrene er mandiblen den nederste delen av kjeveapparatet. Kjevene har utviklet seg fra det fremste paret med gjellebuer hos deres kjeveløse forfedre. I motsetting til overkjeven som er fastvokst til kraniet hos firbente virveldyr, er underkjeven alltid løs. Hos bruskfisker dannes underkjeven av en bruksstruktur som ugjør Meckels brusk hos høyere virveldyr, mens hos andre grupper er disse dekket av hudbein, og hos pattedyr er bruskdelene i underkjeven en del av øreknoklene i mellomøret. Hos de alle fleste dyr består underkjeven av to distinkte høyre- og venstredel, men den er sammenvokst til en enkel, solid knokkel hos krokodiller, fugler, skilpadder, hvaler og høyere aper.

Leddyr
------

Hos insekter, mangefotinger og krepsdyr er mandiblene kraftige, i sin opprinnelige form bitende munndeler, som sitter festet mellom overleppen (labrum) og de vanligvis spinklere underkjevene (maksiller).
De kan være sterkt omdannet, for eksempel hos stikkmygg. Noen ganger kan mandiblene være svært store, blant annet hos hannene hos noen hjortebiller, der de kan være lengre enn resten av kroppen. Hos rovlevende former er mandiblene gjerne slanke og sigdformede, hos plante- og altetere kortere, mer kraftige og knudrete (jekselaktige). 

Mandibelen har vanligvis flere tenner enten i spissen eller langs innerkanten. Insektene deles inn i to hovedgrupper etter som hvordan mandiblene er festet til hodekapselen. Hos de mest primitive insektene (børstehaler, Archaeognatha) har mandiblene bare én leddknute (condyl), men hos resten av insektene (Dicondylia) har de to leddknuter.

Referanser
----------

1. ↑  (en) Romer, A.S. & Parson, T.S (1986): The vertebrate body. 6. utgave (internasjonal utgave), Sauders Colledge Publishing, USA, 679 sider. ISBN 0-03-910754-X
En bulle av leire preget med seglet til Barnamtarras, kona til Lugalanda, herskeren over Lagash rundt 2400 f. Kr.
Bulle eller metallsegl i gull fra et skriv fra Karl IV.
Dokument fra Kristiansand 1801 med lakksegl og tråd.
**Bulle** eller **bulla** var opprinnelig navnet på det metallseglet som var festet til såkalte buller, det vil si skrivelser og forordninger utstedt av fyrster, konger eller paver. Vanligvis var slike segl av bly og festet til dokumentet med en snor, men også edlere metaller ble brukt. Bulle eller bulla kan også brukes om eldre forseglinger av leire, for eksempel fra antikken, og om amuletter.

Navnet kommer fra latin *bulla*, som opprinnelig var en rund plate av metall, som i sin tur hadde fått navnet fra latin *bullire* («å koke») fordi den kunne minne om en boble eller blære som flyter på vann. Ordet ble i middelalderen tatt i bruk om de store blyseglene som pavelige og kongelige dokumenter ble utstyrt med, og derfra ble det omkring det 13. århundre overført til selve dokumentet.
Navnet bulle ble fra 13. til 15. århundre brukt om de fleste dokumenter som ble utstedt av pavene, uansett hvilken for de hadde. Men fra 15. århundre begynte man å skille skarpere mellom forskjellige typer dokumenter, og en bulle ble da definert som *et apostolisk brev med blysegl*.

Se også
-------

* Pavelig bulle
* Bulle (dokument)
* Segl

Portal: Kunst

|  |  |
| --- | --- |
| Oppslagsverk/autoritetsdata | GND
 |
**Ripsskuddmøll** eller ripsknoppmøll (*Lampronia capitella*) er en sommerfugl som tilhører familien knoppmøll (Prodoxidae). Den er utbredt over det meste av Norge.

Utseende
--------

En middelsstor (vingespenn 14–18 mm), mørkbrun møll med hvite flekker på vingene. Den kan ligne på noen flekkmøll i slekten *Incurvaria*, men skiller seg fra disse ved at antennene er kortere. Antennene er trådformede, mørke og rundt halvparten så lange som forvingen. Hodet er kledt med okergule, oppstående hår. Kroppen og forvingen er mørkbrune med en litt purpuraktig glans. Forvingen har to nokså store, trekantede, hvite flekker med bakkanten og én flekk ved framkanten. Den innerste flekken kan nå like til framkanten og dannet et tverrbånd. Vingefrynsene er brun. Bakvingen er brungrå med litt purpurglans. Larven er hvit som ung, men forandrer senere farge til rosa og til slutt olivengrønn. Hodet og ryggplaten på det fremste kroppsleddet er svarte.

Levevis
-------

Ripsknoppmøllen finnes der det vokser busker av rips-slekten (*Ribes* spp.), mest i hager, men også i løvskog med villrips eller solbær. Hunnen legger 4–7 egg i en bærkart. De unge larvene lever inne i bæret der de spiser av frøemnene. Når larven er ca. 2 mm lang, kryper den ut av bæret, spinner seg inn i en kokong og overvintrer. Tidlig neste vår fullfører den utviklingen inne i knopper eller skudd. Den kan spise opp hele blad- og blomsterknoppene, og en larve kan ødelegge flere knopper. Arten kan slik gjøre betydelig skade der det dyrkes rips, solbær eller stikkelsbær. Den utvokste larven spinner seg inn i en kokong inne i et oppspist skudd, mellom blader på busken, eller på bakken, og forvandler seg til en puppe. De voksne sommerfuglene flyr i juni–juli.

Utbredelse
----------

Den er utbredt i Mellom- og Nord-Europa, østover til Sibir. I Norge finnes den over hele landet bortsett fra de indre og østlige delene av Finnmark, og ytre strøk i Nord-Norge.

Kilder
------

* Bengtsson, B.Å. Palmqvist, G. og Johansson, R. (2008) Nationalnyckeln till Sveriges flora och fauna. Fjärilar: Käkmalar – säckspinnare. Side 295–332. ISBN 978-91-88506-60-3
* Aarvik, L. Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri:
* *Lampronia capitella* på UK moths:
* Bilder av ulike levestadier:

Eksterne lenker
---------------

* (en) *ripsskuddmøll* i Encyclopedia of Life Rediger på Wikidata

* (en) *ripsskuddmøll* i Global Biodiversity Information Facility Rediger på Wikidata

* (no) *ripsskuddmøll* hos Artsdatabanken Rediger på Wikidata

* (sv) *ripsskuddmøll* hos Dyntaxa Rediger på Wikidata

* (en) *ripsskuddmøll* hos Fauna Europaea Rediger på Wikidata

* (en) *ripsskuddmøll* hos NCBI Rediger på Wikidata

* (en) *Kategori:Lampronia capitella* – bilder, video eller lyd på Wikimedia Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon
 |
**Roniel Iglesias Sotolongo** (født 14. august 1988 i Pinar del Rio) er en cubansk bokser som deltok i de olympiske leker 2008 i Beijing og 2012 i London.

Iglesias ble olympisk mester i boksing under OL-2012 i London. Han vant vektklassen superlettvekt (64 kg) for menn foran Denys Berinchyk (sølv) fra Ukraina og Vincenzo Mangiacapre (bronse) fra Italia og Uranchimegiin Mönkh-Erdene (bronse) fra Mongolia.

Han vant også gull i boksing, lett weltervekt for menn i Panamerikanske leker 2011 i Guadalajara i Mexico og verdensmester i 2009 i Milano i Italia.

Under Sommer-OL 2020 i Tokyo som ble arrangert i 2021 tok han gull.

OL-medaljer
-----------

* Gull 2012 Storbritannias flagg London - **Gull** i boksing, superlettvekt, menn Cubas flagg Cuba
* Bronze 2008 Kinas flagg Beijing - Bronse i boksing, superlettvekt, menn Cubas flagg Cuba

Referanser
----------

1. ↑  «Boxing - Results Book» (PDF). Arkivert fra originalen (PDF) 15. oktober 2021. Besøkt 22. august 2021.

Eksterne lenker
---------------

* (en) Roniel Iglesias – Olympics.com Rediger på Wikidata

* (en) Roniel Iglesias – Olympic.org Rediger på Wikidata

* (en) Roniel Iglesias – Olympedia Rediger på Wikidata

* (en) Roniel Iglesias – Sports-Reference (OL-resultater – arkivert) Rediger på Wikidata

* (en) Roniel Iglesias – BoxRec Rediger på Wikidata
**Mandelbrotmengden** er en fraktal, oppkalt etter den franske matematikeren Benoît Mandelbrot.

Definisjon
----------

Mandelbrotmengden i det komplekse planet.
La *c* være et komplekst tall. Definer en følge av komplekse tall *z*0, *z*1, *z*2, ... ved

{\displaystyle z\_{0}=0,}
{\displaystyle z\_{n+1}=z\_{n}^{2}+c.}
Mandelbrotmengden {\displaystyle \mathbb {M} }, består av alle komplekse tall *c* slik at denne tallfølgen er begrenset, det vil si at den ikke divergerer mot uendelig.
Figuren til høyre viser mandelbrotmengden tegnet i det komplekse planet.

Egenskaper
----------

Mandelbrotmengden har mange interessante egenskaper. Hvis man zoomer inn langs randen av mandelbrotmengden, vil man kunne finne små kopier, kalt satellitter, av mandelbrotmengden selv. Hvis man tar et hvilket som helst utsnitt av det komplekse planet som både inneholder punkter i {\displaystyle \mathbb {M} } og punkter utenfor {\displaystyle \mathbb {M} }, vil det innholde uendelig mange satellitter.

### Bildegalleri

Denne bildesekvensen er en zoomreise til et bestemt punkt *c* i det komplekse planet. Hvert bilde er et utsnitt av det foregående. Det siste bildet er en forstørrelse av det første på omtrent 60 milliarder.
De svarte punktene er selve mandelbrotmengden. De fargelagte punktene er punkter utenfor mandelbrotmengden, og fargen er bestemt ut fra hvor raskt følgen definert ovenfor divergerer.

* StartStart
* Utsnitt 1Utsnitt 1
* Utsnitt 2Utsnitt 2
* Utsnitt 3Utsnitt 3
* Utsnitt 4Utsnitt 4
* Utsnitt 5Utsnitt 5
* Utsnitt 6Utsnitt 6
* Utsnitt 7Utsnitt 7
* Utsnitt 8Utsnitt 8
* Utsnitt 9Utsnitt 9
* Utsnitt 10Utsnitt 10
* Utsnitt 11Utsnitt 11
* Utsnitt 12Utsnitt 12
* Utsnitt 13Utsnitt 13
* Utsnitt 14Utsnitt 14

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** MathWorld **·** Brockhaus Enzyklopädie
 |
**Bullfrog Productions** var en britisk produsent av videospill. Selskapet ble stiftet i 1987 av Les Edgar og Peter Molyneux. Selskapet ble kjent for deres tredje utgivelse, *Populous* som ble gitt ut i 1989.

Historie
--------

Når **Bullfrog Productions** ble startet i 1987, var selskapets grunnleggere Les Edgar og Peter Molyneux allerede involvert i selskapet **Taurus Impex Ltd**. De produserte en Relasjonsdatabase kalt **Acquisition**, for Amiga-plattformen.

Electronic Arts, Bullfrogs utgiver, kjøpte selskapet januar 1995. Molyneux hadde blitt Electronic Arts visepresident i 1994, etter at EA hadde kjøpt en stor aksjepost i Bullfrog. I august 1997 forlot Molyneux Bullfrog og etablerte i stedet Lionhead Studios, mens de andre grunnleggerne av Bullforg etablerte Mucky Foot Productions. Det siste spillet som ble utgitt med Bullfrog logo ble sluppet i 2001.

Navnet
------

Navnet Bullfrog kommer fra froskearten amerikansk oksefrosk, fordi Les Edgars datter elsket frosker.

Bemerkelsesverdige titler
-------------------------

* *Populous* (1989)
* *Flood* (1990)
* *Populous II* (1991)
* *Powermonger* (1992)
* *Syndicate* (1993)
* *Magic Carpet* (1994)
* *Theme Park* (1994)
* *Syndicate: American Revolt* (1994)
* *Tube* (1994)
* *Hi-Octane* (1995)
* *Magic Carpet 2* (1995)
* *Gene wars* (1996)
* *Syndicate Wars* (1996)
* *Dungeon Keeper* (1997)
* *Theme Hospital* (1997)
* *Fusion* (1998)
* *Populous: The Beginning* (1998)
* *Theme Park World* (*SimTheme Park* i USA) (1999)
* *Dungeon Keeper 2* (1999)
* *Aquarium* (2001)
* *Theme Park Inc* (*SimCoaster* i USA) (2001)

Eksterne lenker
---------------

* Rap sheet på MobyGames
* Company profile at Home of the Underdogs
* Rhod's *Populous* & *Powermonger* collection

|  |  |
| --- | --- |
| Oppslagsverk/autoritetsdata | VIAF **·** LCCN **·** BNF **·** BNF (data)
 |

Portal: Videospill
**«My Son, My Son»** er en britisk sang i standardrepertoaret med melodi og tekst av Bob Howard, Melville Farley og Eddie Calvert. Den ble skrevet i 1954.

Den best kjente innspillingen av sangen, med Vera Lynn, ble utgitt av Decca Records med det opprinnelige katalognummeret F-10372. Produsent var Frank Lee.

Den fullstendige krediteringen på Lynns innspilling var Vera Lynn, with Frank Weir, his Saxophone, his Orchestra and Choir.

Hennes versjon klatret helt til topps på den britiske singlelisten i november 1954.

Frankie Vaughan and Vocal Group with Geoff Love and his orchestra spilte den inn i London 7. september 1954. Den ble utgitt av EMI på His Master's Voice-etiketten med katalognummer B 10766. I Norge ble den utgitt på His Master's Voice A.L. 3469.

Norsk versjon
-------------

Arne Bendiksen har skrevet en norsk tekst. På norsk bærer den tittelen «Min sønn, min sønn».

### Innspilling

* Inger Jacobsen med orkester. Utgitt på 78-platen Columbia GN 1546 i 1955.

Referanser
----------

1. 1 2 3  Rice, Jo (1982): *The Guinness Book of 500 Number One Hits (1st ed.)*. Enfield, Middlesex. Guinness Superlatives Ltd. Side 14 ISBN 978-0851122502
2. ↑  Roberts, David (2006): *British Hit Singles & Albums (19th ed.)*. London. Guinness Book of Records Ltd. Side 334 ISBN 1-904994-10-5
3. ↑  Se plateetiketten
**Tolentino-traktaten** av 19. februar 1797 var den fredsavtale som pave Pius VI ble tvunget til å undertegne etter den seierrike franske invasjon i Nord-Italia i 1796–1797. Den førte til en oppstykking av Kirkestaten som ble delt mellom Østerrike, kongedømmet Napoli og (en mindre del) den nyopprettede franske klientstat Den cisalpinske republikk. 

Paven måtte avstå Avignon, Venaissin, Bologna, Ferrara og Romagna (som ble utropt til Den anconitanske republikk) og betale 15 millioner franc i krigsreparasjoner, og overlevere en rekke kunstskatter.

Etterspill
----------

Under et forsøk på å bringe revolusjonen til Roma ble den franske general Mathurin-Léonard Duphot skutt og drept, hvorpå franskmennene okkuperte Roma den 10. februar 1798 og utropte Den romerske republikk fem dager etter. Fordi paven nektet å underkaste seg det franske styre, ble han tatt til fange og ført fra Roma om natten den 20. februar. 

|  |  |
| --- | --- |
| Oppslagsverk/autoritetsdata | Encyclopædia Britannica
 |
***Moonlight and Honeysuckle*** er en amerikansk stumfilm fra 1921, regissert av Joseph Henabery.

Handling
--------

Judith Baldwin bor på en ranch i Arizona som blir eid av faren hennes. Når faren hennes blir valgt som senator og flytter til Washington D.C. flytter Judith sammen med ham. Hun etterlater seg seg ranch-formannen Tod Musgrove til ta hånd om gården i deres fravær, som er forelsket i henne. I Washington D.C. tiltrekker Judith seg snart oppmerksomheten til to friere; Kongress-medlem Hamill og Robert Courtney. Faren hennes er i mellomtiden opptatt med sitt eget forhold til enken fru Langley, som nekter å gifte seg med ham før Judith har funnet seg en passende mann å gifte seg med.

Judith er fremdeles usikker på hvilken mann hun skal velge, og kommer på ideen om et "prøve-ekteskap" med hver mann ved tantens hytte i skogen. Judith bestemmer seg snart for at kongress-medlem Hamill er fryktelig kjedelig, og ikke den passende mannen for henne. Imidlertid blir Hamill gjenkjent, og dette blir rapportert til avisene - som påstår at han har stukket av sammen med Judith. I mellomtiden har senator Baldwin i all hemmelighet giftet seg med fru Langley, og de ankommer hytta i påvente av en rolig bryllupsreise. I stedet finner de datteren deres, hennes to friere fra Washington D.C. og Tod Musgrove, som truer med å skyte begge mennene for å beholde Judith for seg selv. Avvist av Judith og truet av Tod, reiser både Hamill og Courtney sin vei. Judith bestemmer seg for at Musgrove likevel er den eneste passende ektemannen for henne.

Skuespillere
------------

* Mary Miles Minter som Judith Baldwin
* Monte Blue som Tod Musgrove
* Willard Louis som Baldwin
* Grace Goodall som Hallie Baldwin
* Guy Oliver som Hamill
* William Boyd som Robert V. Courtney
* Mabel Van Buren som Mrs. Langley
* Justine Johnstone

Referanser
----------

1. ↑  «Moonlight and Honeysuckle (1921)» **(engelsk)**. Besøkt 2. juni 2023.

Eksterne lenker
---------------

* (en) *Moonlight and Honeysuckle* på Internet Movie Database Rediger på Wikidata

* (en) *Moonlight and Honeysuckle* på AllMovie Rediger på Wikidata

* (en) *Moonlight and Honeysuckle* på American Film Institute Rediger på Wikidata

* (en) *Moonlight and Honeysuckle* på Silent Era Rediger på Wikidata
**Overfladisk vene** (engelsk: *superficial vein*) er en betegnelse som brukes for å beskrive en vene som ligger nær overflaten av kroppen. Betegnelsen brukes til å skille vener som er nær overflaten fra vener som er langt fra overflaten, kjent som dype vener. Overfladiske vener danner ikke par med en arterie, i motsetning til de dype venene, som vanligvis har en arterie med samme navn like ved. 

Overfladiske vener er fysiologisk sett viktige for nedkjøling av kroppen. Når kroppen er for varm ledes blod fra de dype venene til de overfladiske venene for å legge til rette for varmeoverføring til omgivelsene. Overfladiske vener kan sees under huden. Venene under hjertenivå har en tendens til å bule ut. En umiddelbar måte å se dette ved å se på hånden: løft den over hjertet og venene vil tømmes for blod – senk hånden under hjertenivå for å se venene bli fylt med blod. Venene blir mer synlige når du løfter noe tungt, spesielt etter en periode med skikkelig styrketrening.

Fysiologisk sett er overfladiske vener ikke like viktige som de dype venene (ettersom de frakter mindre blod) og de blir enkelte ganger fjernet i en prosedyre som kalles venestripping, som brukes til behandling av åreknuter. Overfladiske vener, og spesielt de i armen, er lette å komme til og dermed et viktig sted for intravenøse injeksjoner. Ved å bruke disse venene reduseres sannsynligheten for å gjøre utilsiktet skade på omkringliggende vev og kroppsstrukturer, gitt at det brukes en god og hygienisk injeksjonsteknikk.

Utvalgte overfladiske vener med navn
------------------------------------

* *Vena jugularis externa* (den store ytre halsvene)

### Øvre lem

* *Vena cephalica*
* *Vena mediana cubiti* (den store medianåre) – ofte brukt til å ta ut blod (venepunksjon).
* *Vena basilica*

### Nedre lem

* *Vena saphena parva*
* *Vena saphena magna*

Se også
-------

* Åreknuter
* Dype vener

Eksterne lenker
---------------

* (en) The Veins of the Lower Extremity, Abdomen, and Pelvis – Gray's Anatomy
* (en) Varicose vein therapy – medlineplus.org
**Knut Aga jr.** (født 4. januar 1971) er en norsk fotballtrener og tidligere spiller. 

Aga begynte som småguttespiller på Rælingen. Allerede i 1983 fikk Aga som 12-åring oppmerksomhet i *Aftenposten*, etter at Rælingen hadde vunnet 79 kamper og kun tapt 3 i løpet av 1983. Aga hadde da scoret 178 mål, og var toppscorer på laget.

Aga begynte å spille for Strømmen da han var litt eldre, og i 1988 var han med på å tape Norway Cup-finalen. Han etablerte seg etterhvert på Strømmens førstelag. I 1990-sesongen var han Strømmens toppscorer med åtte seriemål. Aga gikk fra Strømmen til Bryne høsten 1991. Overgangssummen var på 137 500 kroner.

Det ble med én sesong i Bryne-drakten, etter at Aga ikke hadde slått til som forventet. Før 1993-sesongen gikk han derfor til VIF. Under trener Vidar Davidsen ble Aga i VIF omskolert fra spiss til back. Aga ble Vålerengas toppscorer i 1994 med åtte seriemål.

Etter fire sesonger i Vålerenga fulgte Aga farens eksempel og gikk fra VIF til Lyn høsten 1996. Aga la opp etter to sesonger i Lyn.

Aga har senere blitt fotballtrener, og er pr. 2008 trener for Lørenskog.
I 2009 knyttet han seg til 7.-divisjonsklubben Sørum IL, sammen med blant andre Andre Bergdølmo. Pr 2017 trener Aga A-laget til Skedsmo FK i 3. divisjon avd 6.

I 2000 var han en av deltagerne i reality-serien *Muldvarpen*, som gikk på TVNorge.

Referanser
----------

1. ↑   transfermarkt.com, Transfermarkt spiller-ID 280063, besøkt 9. oktober 2017[Hentet fra Wikidata]
2. ↑  *transfermarkt.com*; besøksdato: 9. oktober 2017; oppført som: Knut Aga jr.; Transfermarkt spiller-ID: 280063.
3. ↑  «79 seire og bare 3 tap!». *Aftenposten Aften* (18. oktober 1983)
4. ↑  «Kort om sport». *Bergens Tidende* (18. april 1992)
5. ↑  *NTBtekst* (16. desember 1992)
6. ↑  «Toppscorere 1922 - 2005». Vålerenga På Nett. 24. februar 2006. Besøkt 27. november 2008. [*død lenke*]
7. ↑  «Aga jr. til Lyn». *Aftenposten Morgen* (23. november 1996)
8. ↑   Skedsmo FK Herrer 1 (fotball.no)
9. ↑  VG - Disse deltar: (31.1.2000)

Eksterne lenker
---------------

* (en) Knut Aga jr. – Transfermarkt Rediger på Wikidata

* (no) Knut Aga jr. – Norges Fotballforbund Rediger på Wikidata
* Presentasjon på *Vålerenga på nett* (1996) Arkivert 4. mars 2016 hos Wayback Machine.
* Presentasjon på *LynFotball.net* (1997-98) Arkivert 24. mai 2012 hos Wayback Machine.
***Den Blå Sandens hemmelighet*** (パタパタ飛行船の冒険 Patapata Hikousen no Bouken) er en japansk/koreansk animeserie (tegnefilmserie) fra 2002. Den er løst basert på to av Jules Vernes bøker; *Face au drapeau* (1896, eng. *Facing the Flag*) og *L'Étonnante aventure de la mission Barsac* (eng. *The Astonishing Adventures of the Barsac Mission*; også kjent som "Part 1 of 2: Into the Niger Bend" og "Part 2 of 2: The City in the Sahara"). "Barsac Mission"-boka var uferdig da Jules Verne døde i 1905, men ble senere fullført av sønnen Michel Verne og utgitt i 1919.

Tegnefilmserien handler om den unge jenta Jane Buxton, hvis bror George er forsvunnet i det mystiske Østen. Hun drar for å finne ham, og fra episode til episode utvikles historien om hennes reise og søken etter sin bror.

Serien er på 26 episoder, fordelt på to sesonger á 13 episoder. I sesong 2 forandret innledningen seg noe med enkelte klipp hentet fra denne sesongens episoder.

### Handling

Janes mor dør etter å ha født Jane, og hennes far, en rik aristokrat, gifter seg snart med en annen kvinne som har en sønn ved navn William, han forakter hans nye far og bror. George og Jane vokser opp med drømmen om å lage en flymaskin. George er overbevist om at den asiatiske sanden bærer på en hemmelighet; en mystisk blå sand som kan få maskiner til å fly. Han drar på en ekspedisjon for å finne denne besynderlige substansen, men er etter kort tid rapportert henrettet for forræderi. William forsvinner også. 

Etter at hun mottar et usignert brev som inneholder en håndfull med lyseblå sand som svever i luften, er Jane sikker på at broren hennes er i live og reiser til Østen for å finne ham samt bevise hans uskyld. Det er mange mysterier som venter Jane og hennes nye venner på reisen. Men kanskje et mysterium bør forbli et mysterium?

Eksterne lenker
---------------

* (en) *Den blå sandens hemmelighet* på Internet Movie Database Rediger på Wikidata

* (en) *Den blå sandens hemmelighet* på The Movie Database – TV Rediger på Wikidata
* nedlastet 04.06.2016, skrevet av: ANN
**Håvard Aarrestad** (født 1996) er en norsk volleyballspiller som spiller for Randaberg Volleyball i eliteserien (pr 2022). Aarestad er mest kjent for sin periode i Førde mellom 2015 og 2019 hvor han blant annet vant tre seriegull.

Karriere
--------

Aarrestad er opprinnelig rogalending og startet sin karriere i sandnesklubben Austrått. Mellom 2012 og 2015 var han elev ved ToppVolley Norge. Etter endt skolegang der ble hans nye klubb Førde. Sesongen 2015/16 vant Førde både serien og cupen, og Aarrestad slo inn det avgjørende poenget i cupfinalen mot NTNUI. Sesongen 2016/17 endte med et nytt seriegull for Førde. Til tross for å ha hatt en skadeplaget sesong, klarte Aarrestad å ta 117 poeng i eliteserien .

I sesongen 2018/19, hvor Førde på nytt vant serien, tok Aarrestad 154 poeng i eliteserien. Han endte dermed som nummer sju på toppscorerlisten.

Før sesongen 20/21 gikk Aarrestad til 1.divisjonslaget Sandnes. Sesongen 20/21 ble avlyst som følge av koronapandemien, men Aarrestad ble toppscorer for laget i 21/22-sesongen, da Sandnes endte på sjetteplass i 1.divisjon.

I 22/23-sesongen var Aarrestad tilbake i eliteserien, nå som spiller på Randaberg. Han plukket 281 poeng, og endte med det på 5.plass på toppscorerlisten i serien som lagets toppscorer. Randaberg endte på 4.plass i serien.

Karrierestatistikk
------------------

### Klubb

| Klubb | Sesong | Liga |
| --- | --- | --- |
| Divisjon | Kamper | Poeng | Tabellplassering |
| Norges flagg Førde | 2015–16 | Mizunoligaen |  |  | 1 |
| 2016–17 |  | 117 | 1 |
| 2017–18 | 6 | 2 | 2 |
| 2018–19 | 13 | 154 | 1 |
| Norges flagg Sandnes | 2020/21
  | 1.divisjon | 0 | 0 | *Avlyst* |
| 2021/22 | 11 | 193 | 6 |
| Norges flagg Randaberg | 2022–23 | Mizunoligaen | 19 | 261 | 4 |

Referanser
----------

1. ↑   Volleybox, Volleybox-ID p60182[Hentet fra Wikidata]
2. ↑  «Arkivert kopi». Arkivert fra originalen 15. juli 2017. Besøkt 9. juli 2017.
3. ↑  «Competition Site by Data Project». *nvbf-web.dataproject.com*. Besøkt 28. juni 2019.
4. ↑  «Competition Site by Data Project». *nvbf-web.dataproject.com*. Besøkt 14. mai 2023.
5. ↑  «Competition Site by Data Project». *nvbf-web.dataproject.com*. Besøkt 3. september 2022.

Eksterne lenker
---------------

* (en) Håvard Aarrestad – Volleybox Rediger på Wikidata

* (en) Håvard Aarrestad – World of Volley Rediger på Wikidata
**Karsten Rasmussen** (født 1965) er en dansk sjakkspiller og cand.merc. som gjennom flere år har tilhørt den danske elite i sjakk.

Karsten Rasmussen hadde som ung parallelt med sjakkarrieren en karriere som håndballspiller, idet han var målmann på AGFs førstelag i flere sesonger. Men de beste resultater har han allikevel oppnådd i sjakk, hvor han ble internasjonal mester i sjakk i 1990 og med sin Elo-rating på 2451 (november 2010) ligger solid blant de ti beste i Danmark.

Blant hans beste resultater kan nevnes delte førsteplasser ved DM i sjakk i 1993 og 2006 og også seier i Vesterhavsturneringen i 2007 med 8½ av 10 poeng. Karsten Rasmussen var også med på det danske landslaget, som ble nr. 12 ved EM på Kreta i 2007, hvor han med 4½ av 7 poeng bidrog kraftig til den pene danske plasseringen.

Karsten Rasmussen spiller (i Danmark) for Århus Skakklub/Skolerne. Han har fulltidsarbeid som lærer på Århus Købmandsskole.

Referanser
----------

Eksterne lenker
---------------

* (en) Karsten Rasmussen – FIDE Rediger på Wikidata

* (en) Karsten Rasmussen – chessgames.com Rediger på Wikidata

* (en) Karsten Rasmussen – OlimpBase Rediger på Wikidata

* (en) Karsten Rasmussen – 365Chess.com Rediger på Wikidata

Portaler: Danmark | Sport
**Den binomiske opsjonsprisingsmodell** er en finansiell modell utviklet av de amerikanske økonomene Cox, Ross og Rubinstein i 1979 for aktivaprising basert på fravær av arbitrasje. Modellen er basert på at verdien av det underliggende aktivum er en diskret, nærmere bestemt binomisk stokastisk variabel som realiseres i diskret tid.

Bruk av modellen
----------------

Den binomiske modellen brukes i praksis til numerisk opsjonsprising i tilfeller hvor andre modeller er vanskeligere å anvende. Dette gjelder blant annet for amerikanske opsjoner, dividendebetalende opsjoner, realopsjonsmodeller og særlig kompliserte opsjoner (herunder asiatiske opsjoner). Den binomiske modellen kan i slike tilfeller være raskere enn Monte Carlo-simulering.

Metode
------

For å prise opsjoner i den binomiske modellen antar man at det finnes et komplett marked bestående av et underliggende aktivum (i dette tilfelle en aksje) hvis verdi betegnes {\displaystyle S}, som er en binomisk stokastisk prosess i diskret tid og et risikofritt aktivum som gir en deterministisk avkastning {\displaystyle R=1+r}. I tillegg til de ovennevnte aktiva eksisterer det et derivat hvis verdi f bare avhenger av verdien av {\displaystyle S} (og evt tiden {\displaystyle t}).

Anta at en aksje på et tidspunktt har verdien {\displaystyle S\_{t}}. I den binomiske modellen kan aksjekursen på det neste tidspunkt enten øke med en faktor {\displaystyle u} til {\displaystyle S\_{t}^{u}} eller falle med en faktor {\displaystyle d} til {\displaystyle S\_{t}^{d}}. Vilkåret for fravær arbitrasje i dette markedet er at {\displaystyle u\geq R\geq }, hvor streng likhet innebærer en deterministisk aksjekurs.

Énperiodisk modell
------------------

For å prise en énperiodisk opsjon tar man utgangspunkt i en replikerende strategi hvor man ved hjelp av det underliggende og det risikofrie aktivum konstruerer en portefølje hvis kontantstrøm er en perfekt kopi av kontantstrømmen fra opsjonen i alle mulige fremtidige tilstander. Denne porteføljen på under forutsetningen om ingen arbitrasje ha samme pris som opsjonen. Man får derfor at:
{\displaystyle f\_{t+1}^{u}(S)=aS\_{t+1}^{u}+bR}
{\displaystyle f\_{t+1}^{d}(S)=aS\_{t+1}^{d}+bR}
***Over the Top*** er en amerikansk stumfilm fra 1918, regissert av Wilfrid North.

Handling
--------

Den amerikanske James Garrison Owen seg til den britiske hæren, hvor han tjener frem til han blir såret. Når han kommer seg tilbake i New York, møter han og forelsker seg i Helen Lloyd, og de planlegger å gifte seg. Helens bror Albert, kjemper allerede i Frankrike på dette tidspunktet. Men han får panikk, og forlater stillingen hans. Garrison blir deretter tvunget til å rapportere ham, og ved en krigsrett blir Albert snart dømt til døden.

I mellomtiden blir Helen bortført av den tyske offiseren Friederich von Emden, hvis ubåt frakter henne til hovedkvarteret hans: Madame Arnots slott i Belgia. Von Emden tar også Garrison til fange, og beordrer ham til å delta på en bankett for å feire tyskerens tvangsekteskap med Helen. Men en gammel tjener ved navn Sonia forgifter de fleste av de tyske gjestene. Garrison dreper von Emden, og forsøker deretter å stikke av sammen med Helen.

Skuespillere
------------

* Arthur Guy Empey som Sersjant James Garrison Owen
* Lois Meredith som Helen Lloyd
* James Morrison som Albert Lloyd
* Arthur Donaldson som Friederich von Emden
* Julia Swayne Gordon som Mrs. Wagner
* Mary Maurice som Mrs. Margaret McNeal
* Betty Blythe som Madame Arnot
* Nellie Anderson som Sonia
* William Calhoun som Thomas Waldron
* William H. Stucky som Geoffry Blake

Referanser
----------

1. ↑  OVER THE TOP

Eksterne lenker
---------------

* (en) *Over the Top* på Internet Movie Database Rediger på Wikidata

* (en) *Over the Top* på American Film Institute Rediger på Wikidata

* (en) *Over the Top* på Silent Era Rediger på Wikidata
**Overberg** er et distrikt i provinsen Western Cape i Sør-Afrika. Distriktet ligger øst for Cape Town bak Hottentots-Holland–fjellene. Den ligger langs provinsens sørkyst mellom Kapp-halvøya og regionen kjent som Garden Route i øst. Grensene til distriktet er Hottentots–Holland i vest, Riviersonderend–fjellene, del av Kapp foldingsbelte, i nord, Atlanterhavet og Indiahavet i sør og Breede i øst. Navnet betyr «over fjellene» og henviser til regionens plassering i forhold til Cape Town.

Området har alltid blitt regnet som brødkurven til Kapp, og det dyrkes stort sett korn her, for det meste hvete. Hvetemarkene er en betydelig hekkeplass for Sør–Afrikas nasjonalfugl, blåtrane. En annen viktig matvare som dyrkes i Overberg er frukt, der Elgin–dalen er den nest største leverandøren av frukt i Sør-Afrika.

I Overberg ligger Kogelberg biosfærereservat som er anerkjent og registrert hos UNESCO. Reservatet har stor variasjon i blomster som ikke finnes andre steder i fynbos biomen.

De viktigste byene er Hermanus, Caledon og Swellendam, og regionen inkluderer Kapp Agulhas, det sørligste punktet i Afrika. Landskapet er kupert omgitt av fjell og hav.

Kommuner
--------

Kommuner i distriktet Overberg.
1. Theewaterskloof
2. Swellendam
3. Overstrand
4. Kap Agulhas
5. DMA Overberg

Bilder
------

* 
* 
*

Eksterne lenker
---------------

* Google Earth: Overberg
* Kart over Overberg, byer og stier
* Kart over Overberg
* Omfattende informasjon om Overberg

|  |  |
| --- | --- |
| Oppslagsverk/autoritetsdata | SUDOC
 |
*Se også Gordon Thomson (roer)*

**Gordon Thomson** (født 1945) er en kanadisk skuespiller som er mest kjent fra tv-serien *Dynastiet*.

Thomson tv-debuterte i en programlederrolle i den kanadiske barneserien *Polka Dot Door* i 1971. Samme år spilte han i tv-filmen *The Frog Prince*. Fra 1981 til 1982 hadde han rollen som egyptologen Aristotle i den amerikanske serien *Ryan's Hope*. Hans karriere nådde nye høyder da han i 1982 fikk han rollen som Adam Carrington i tv-serien *Dynastiet*, en rolle han hadde til 1989. Etter *Dynastiet* hadde han en fast rolle i såpeseriene *Santa Barbara* (1990–1993) og *Sunset Beach* (1998–1999), samt gjentatte gjesteopptredener i tv-serier som *I gode og onde dager* (2009) og *The Young and the Restless* (1997 og 2019). Han har også hatt enkeltstående gjesteopptredener i serier som blant annet *Fantasy Island* (1983), *Kjærlighetsskipet* (1985), *Jessica Fletcher* (1989 og 1990), *Silke* (1996), *The Nanny* (1997), *Baywatch* (1997) og *Beverly Hills 90210* (1997). Han har også spilt i flere tv-filmer samt et par web-serier.

Thomson filmdebuterte i den kanadisk-amerikanske actionfilmen *Explosion* (1969), hvor han spilte en av hovedrollene. Han har utover det hatt få filmroller.

I sine yngre år medvirket han også i en del sceneoppsetninger, deriblant *Et dukkehjem**.*

Thomson har i løpet av karrieren medvirket i over 50 film- og tv-produksjoner.

Referanser
----------

1. ↑  «‘DeVanity’ Creator Returns With New Sweet Saga ‘Winterthorne’». *TV Source Magazine* **(engelsk)**. 17. november 2014. Besøkt 8. september 2021.
2. ↑  «A Doll's House». *Persephone Theatre* **(engelsk)**. Besøkt 8. september 2021.
3. ↑  «Gordon Thomson». *IMDb*. Besøkt 8. september 2021.

Eksterne lenker
---------------

* (en) Gordon Thomson på Internet Movie Database Rediger på Wikidata

* (sv) Gordon Thomson i Svensk Filmdatabas Rediger på Wikidata

* (fr) Gordon Thomson på Allociné Rediger på Wikidata

* (en) Gordon Thomson på AllMovie Rediger på Wikidata

* (en) Gordon Thomson hos The Movie Database Rediger på Wikidata
**Karsten Skadberg** (født 30. april 1916, død 22. april 1982) var en norsk forfatter.

Biografi
--------

Karsten Skadberg vokste opp i Stavanger, og hans foreldre hadde tilknytning til haugianerne. Hans kristne livssyn drev ham til utstrakt frivillig innsats i de kristne miljøene i byen, og han er mest kjent som leder for gutteklubben *Sydkorset*. Han var også rektor på Auglend skole i mange år.

Gjennom sitt læreryrke kom Skadberg i kontakt med litteraturavdelingen i Det Norske Misjonsselskap, og dette inspirerte ham til selv å skrive bøker. Hans kristne tro og var den største premissgiver for bøkene han skrev. I tillegg kommer hans sterke tilknytning til byen Stavanger betydelig tilsyne i mange av hans bøker. De fleste av hans bøker er utgitt av Misjonsforlaget. I tillegg til egne utgivelser oversatte han også mange bøker til norsk.

Skadberg ble i 2007 kåret til årets forfatter av *Foreningen Stavangerbokens Venner*.

Bokutgivelser
-------------

* 1947 – *Under regnbuen*
* 1948 – *Mot mål*
* 1949 – *Ove tjuvstarter*
* 1950 – *Ove i innspurten*
* 1951 – *Rivaler: Guttefortellinger*
* 1952 – *Bethania Waisenhus: 75 år i den reddende kjærlighets tjeneste*
* 1953 – *Ansikt til ansikt: Historisk fortelling*
* 1958 – *Rivaler gjør opp*
* 1963 – *Mot mål – Ove!*
* 1975 – *Stavanger – vår egen by 1125-1975*

Eksterne lenker
---------------

* Karsten Skadberg Årets forfatter 2007

  


|  |  |
| --- | --- |
| Oppslagsverk/autoritetsdata | Historisk befolkningsregister **·** VIAF
 |
***68*** eller ***Freedom Singers 68*** er et musikkalbum utgitt av De förenade FNL-grupperna i Sverige i 1968, det første på gruppenes plateselskap Befria Södern.

Under Vietnamkrigen arbeidet de svenske FNL-gruppene for å utvikle støtten til FNL og Vietnam og styrke motstanden mot USA, som de mente førte en imperialistisk krig. Som en del av aktiviteten ble det startet sanggrupper som underholdt ved møter og demonstrasjoner, og *Freedom Singers* på dette albumet var en del av dette miljøet.

Bak produksjonen av *68* sto Per Erik Andersson, Maj Asplund, Joy Benigh, Olle Brusse, Gunnar Csiffary, Angelika Eriksson, Björn Grünstein, Birgitta Gunnarsson, Eva-Britta Järnefors, Anders Källström, Slim Lindén, Peter Lindstrand, David E Martini, Gunnar Moberg, Sten-Erik Moberg, Ola Palmaer, A Sjöstedt, Gunnel Wahlberg m. fl.

Det siste sporet på albumet er den svenske versjonen av FNLs «nasjonalsang»: *Befria Södern* (på vietnamesisk *Giài phóng mién Nam*).

Albumet ble utgitt i form av en 25-cm LP, altså litt mindre enn vanlig LP-format. Det ble utgitt med et 8-siders teksthefte. Albumet ble også spredt blant aktivister i de norske FNL-gruppene.

Sporliste
---------

1. «Vi visste ingenting»
2. «Brevet från Lyndon»
3. «McNamara-visan»
4. «Leve det vietnamesiska folkets befrielseskamp»
5. «Sången om reaktionen»
6. «Balladen om LBJ»
7. «Lilla fröken An»
8. «Befria Södern!»

Eksterne lenker
---------------

* (sv) Plate og tekster på *Proletärkultur*
* 

* (en) 68 (album) på Discogs

  


|  |  |
| --- | --- |
| Oppslagsverk/autoritetsdata | MusicBrainz
 |